Gasheer en -vrou was baie vriendelik. Kamers was netjies en skoon en die ontbyt lekker met 'n goeie verskeidenheid.
Monica is 'n vriendelike en behulpsame gasvrou en ons eenheid was baie netjies. Beddegoed en handdoeke in goeie toestand en winterlakens was 'n bonus! Relatief privaat en heel rustige atmosfeer. In die algemeen baie goeie waarde vir geld.
Die selfsorg-eenheid waarin ons gebly het, was ongelooflik netjies en skoon met 'n warm gevoel. Ons het onmiddellik tuis gevoel. Monica het uit haar pad gegaan om aan ons te verduidelik watter restaurante goeie gehalte diens lewer en, glo my, ons was nie teleurgesteld nie. 'n Leêr met volledige inligting van wat Montagu bied, asook roete-aanwysings was 'n pluspunt. Ek gee definitief 'n 10 uit 10 vir hierdie gastehuis.
As dit nie was vir die buurman se hond wat ons heel nag wakker geblaf en die hoenderhane wat ons vyf uur begin wakker kraai het nie, ( sekerlik nie die gasvrou se skuld dat die buurman se diere so lawaai nie) sou ek tien uit tien gegee het. Dan is die swembad ook nie meer tot beskikking nie. (Ek dink die advertensie het gesê daar is 'n swembad.) Die verblyf self is baie ruim, netjies en skoon. Alle geriewe tot beskikking. Die enigste wat ek by alle gastehuise mis is 'n strykyster en plank. Daar is maniere om 'n strykyster se draad te sluit met 'n kettinkie om die kragprop by die muur vas te maak. Dan behoort daar nie diefstal te wees nie. 'n Mens reis nie gewoonlik met 'n strykyster by jou nie. Ek was baie beïndruk met die pragtige versorgde geboue, die lieflike grasdak, mooi binnekant en die ruimte van die eenheid. Ek sou weer daar wou gaan bly, as ek weet ek moet vroeg opstaan, anders gaan ek daardie hoenderhaan vang en kook vir 'n Sondagmaal.
Die gasvryheid is besonders soos dit net in die platteland kan wees. Pragtige plekkie met 'n heerlike rustige atmosfeer. Sal definitief weer by julle tuisgaan.
Ons het baie lekker oornag by Anchorage Inn. Dit was 'n heerlike ervaring. Dit was gerieflik, netjies en die ontbyt was heerlik. Die eienaars is baie vriendelik en hulpvaardig. Die volgende dag het ons met behulp van hulle raad en aanwysings van die pad en wynplase 'n wonderlike ervaring gehad deur die mooiste deel van ons land. Ons sal vir seker weer daar oornag.
Baie oulike eienaars, het ons tuis laat voel en ekstra moeite gedoen vir ons. Die eenhede is pragtig, skoon en die ligging is perfek. Die swembad was 'n baie welkome lafenis in die warm Desember dae.
Plattelandse gasvryheid in 'n pragtige dorpie. Netjiese, skoon eenheid - stylvol gemeubileer en alles wat nodig is vir genotvolle oorslaap. Die ontbyt was heerlik en geurig voorberei. Baie dankie.
Die gastehuiseienaars woon self op die perseel en verseker 'n warm ontvangs. Die gasvrou maak seker dat jy tuis voel en dat alles in orde is. Dit kan nie beter nie.